ข้อมูลที่ลงรีวิวเป็นความเห็นส่วนตัวที่ได้พบเจอมานะคะ 
ร้านเป็นอาคารพาณิชย์ 1 ห้อง มีขายทั้งราดหน้า ผัดซีอิ้ว และอาหารตามสั่งทั่วไป 
หน้าร้านเป็นพื้นที่ทำอาหาร ด้านในอาคารมีที่นั่งทาน
ซึ่งทางเดินจากหน้าร้านเข้ามาในตัวร้านมีพื้นที่แค่ 1 คนเดินเท่านั้น 
ตรงทางเดินเข้าก็เป็นกระทะที่ใช้ทำอาหาร เดินก็ระวังๆกันนิดนึง
เราสั่งผัดซีอิ้ว กับผัดพริกเผาราดข้าว ราคาอาหารร้านนี้ถูกดีค่ะ
ผัดซีอิ้ว 35 เส้นเยอะ นุ่มเหนียว หมูก็พอสมควรเลย สั่งเพิ่มไข่อีกฟอง ราคา 40 บาท

ผัดพริกเผา ไม่ได้บอกว่าใส่เนื้อสัตว์อะไร เค้าก็ทำหมูมาให้ ใช้หมูนุ่มของที่ร้านเนี่ยแหละ
จานนี้หมูมีอยู่ประมาณ 6 ชิ้น ผัดกับโหระพา และหอมใหญ่ รสชาติใช้ได้เลย 30 บาทเอง 
ราดข้าวแบบนี้ถ้าใส่ไข่ดาวเพิ่ม 10 บาทค่ะ
จานนี้ใส่กล่องมา ลงจานเลยดูเลอะๆไปหน่อยค่ะ